    ROMANIA

JUDETUL TIMIS

ORAS BUZIAS

CONSILIUL LOCAL                                                         

HOTĂRÂREA NR. 87

DIN  23.12.2025
  pentru stabilirea impozitelor şi taxelor locale pentru anul 2026
Consiliul Local al Oraşului Buziaş, judeţul Timiş ;

         Având în vedere :

· referatele de necesitate ale Serviciului contabilitate, buget – finante , impozite şi taxe din cadrul Primăriei oraş Buzias , înregistrate cu nr​​​​​​.12480 / 31.10.2025 și nr. 13656 / 23.12.2025,
· referatele de aprobare ale inițiatorului :  primar  - ec. Munteanu Sorin , înregistrat cu nr​​​​​​.12482 / 31.10.2025 și 13658 / 23.12.2025,
· rapoartele de specialitate ale Serviciului contabilitate, buget – finante , impozite şi taxe din cadrul Primăriei oraş Buzias , înregistrat cu nr​​​​​​. 12483 / 31.10.2025 și 13659 / 23.12.2025, prin care se propune aprobarea nivelurilor pentru valorile impozabile, impozitele şi taxele locale şi altor taxe asimilate acestora, precum şi ale amenzilor pentru anul 2026 :
          Ţinând seama de rapoartele comisiilor de specialitate din cadrul Primăriei oraş Buziaş, prin care se acordă avize favorabile ;

           Luand în considerare anunțul nr. 12484/31.10.2025 privind începerea procedurii de transparenta decizionala, precum si  procesul verbal nr. 13524 încheiat în data de 16.12.2025  referitor la încheierea procedurii de transparentă decizională cu privire la proiectul  de  hotărâre privind stabilirea impozitelor şi taxelor locale pentru anul 2026,
         Luand în considerare prevederile art. 9 pct. 3 din Cartea europeană a autonomiei locale, adoptata la Strasbourg la 15 octombrie 1985 şi ratificată prin Legea nr.199/1997;

        Având în vedere prevederile:

· art.  16, alin 2,art. 20, alin 1, lit b) şi art.27 din Legea nr.273/2006  privind finanţele publice locale; 

· Titlul IX din Legea nr.227/2015   privind Codul Fiscal, cu modificările și completările ulterioare;
· HG nr.1/2016 pentru aprobarea Normelor metodologice a de aplicare a  Legii nr.227/2015   privind Codul Fiscal;
· Legea nr. 239 din 15 decembrie 2025 privind stabilirea unor măsuri de redresare şi eficientizare a resurselor publice şi pentru modificarea şi completarea unor acte normative;

· O.U.G. nr. 78 din 17 decembrie 2025 pentru modificarea Legii nr. 239/2025 privind stabilirea unor măsuri de redresare şi eficientizare a resurselor publice şi pentru modificarea şi completarea unor acte normative;

· O.U.G 57/2019 privind Codul Administrativ, cu modificarile si completarile ulterioare;
· Luând în considerare prevederile Legii nr. 52/2003 privind transparenta decizionala în administrația publică, republicată, cu modificările şi completările ulterioare; 

· Legea nr.145/2014 – pentru stabilirea unor măsuri de reglementare a pieţei produselor din sectorul agricol, Ordinul nr. 1.846 din 28 noiembrie 2014 privind punerea în aplicare a prevederilor art. 5 alin. (1) din Legea nr. 145/2014 pentru stabilirea unor măsuri de reglementare a pieţei produselor din sectorul agricol;

       În temeiul art. 129 alin.4 lit.(c), art. 139 alin. 3, lit. c),  art. 196 alin. 1, lit. a) din O.U.G. 57/2019 privind Codul administrativ, cu modificările și completările ulterioare;
Consiliul Local al oraşului Buziaş, jud. Timiş, adoptă prezenta
Hotărâre :
Art. 1. 
1.1. Începând cu data de 01.01.2026 nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile vor fi stabilite conform anexelor 1,2,3,4,5,6,7,8,9 care fac parte din prezenta hotărâre, după cum urmează : 
a) cota prevazută la art. 457 (persoane fizice rezidențiale) alin. 1 din Legea nr. 227/2015 privind Codul fiscal , este 0,13 % ;
b) cota prevazută la art. 458 (persoane fizice nerezidențiale și alti contribuabili fără personalitate juridică) alin. 1 din Legea nr. 227/2015 privind Codul fiscal este 0,3 % ; 
c) cota prevazută la art. 460 (persoane juridice rezidențiale) alin. 1, din Legea nr. 227/2015 privind Codul fiscal este 0,2 % ;

d) cota prevăzută la art.460 (persoane juridice nerezidențiale) alin.2 din legea nr. 227/2015 privind Codul fiscal este 1,1 % ;
e) cota prevazută la art. 477 (taxă reclamă și publicitate) alin. 5 din Legea nr. 227/2015 privind Codul fiscal  este 3% ;

1.2. Se constata rata inflatiei de 5,6%, care se va aplica impozitelor si taxelor locale stabilite conform Anexelor 1,2,3,4,8 pentru anul 2026, cu excepţia impozitului pe clădiri calculat potrivit art. 457, a impozitului pe teren calculat potrivit art. 465 alin. (4) şi (7), şi a impozitului pe mijloacele de transport calculat potrivit art. 470 alin. (2) şi (3^1) din Legea 227/2015 privind codul fiscal cu modificarile si completarile ulterioare.
1.3. Prin exceptie de la punctul 1.2, sumele prevazute in tabelele din Anexa 1 cu privire la Autovehiculele de transport de marfă cu masa totală autorizată egală sau mai mare de 12 tone și Combinațiile de autovehicule, un autovehicul articulat sau tren rutier, de transport de marfă cu masa totală maximă autorizată egală sau mai mare de 12 tone, se indexeaza anual in functie de rata de schimb a monedei euro, in vigoare, a primei zi lucratoarei a lunii octombrie a fiecarui an si publicata in Jurnalul Uniunii Europene si de nivelurile minime prevazute in Directiva 1999/62/CE de aplicare la vehiculele grele de marfa pentru utilizarea anumitor infrastructuri.  

Art. 2. Cotele adiţionale la impozitele şi taxele locale prevăzute la art. 489 “Alte dispoziţii comune”  raman neschimbate fata de anul 2025 pentru impozitele  pe clădirile persoanelor juridice,  la  50 % .
Art. 3. Impozitul pe clădiri şi terenuri neîngrijite raman neschimbate fata de anul 2025, conform criteriilor cuprinse în Anexele nr. 5, 6 şi 7 din prezenta hotărâre, precum si conform art. 489 din Legea nr. 227/2015 privind Codul Fiscal şi se vor aproba prin hotărâre a Consiliului Local.
Art. 4. Bonificaţia prevazută la art. 462 alin. 2, art. 467 alin. 2, art. 472 alin. 2 din Legea  nr. 227/2015 privind Codul Fiscal, se stabileşte pentru persoanele fizice si juridice, după cum urmează :

a) în cazul impozitului/taxei pe clădiri, la 10 % 
b) în cazul impozitului/taxei pe teren, la 10 %

c) în cazul impozitului asupra mijloacelor de transport, la 10 %.
Art. 5. Pentru determinarea impozitului pe cladiri şi a taxei pentru eliberarea autorizaţiei de construire în cazul persoanelor fizice, precum şi a impozitului pe teren, pentru anul 2026, se menţine delimitarea zonelor aprobată prin HCL oras Buzias nr. 29/2002, precum si cu completarea acesteia conform HCL oras Buzias nr. si 76/26.11.2020 .
Art. 6. - Anexele nr. 1,2,3,4,5,6,7,8,9 fac parte integrantă din prezenta hotărâre.

Art. 7. – a) Creanţele fiscale restante aflate în sold la 31.12.2025 mai mici de 40 lei se anulează conform Legii nr. 207/2015, art. 266, alin. 5, 6 şi 7, cu modificările şi completările ulterioare.

          - b)  Suprasolvirile aflate în sold la data de 31.12.2025, mai vechi de cinci ani, se vor anula pentru rolurile fără bunuri sau alte taxe înregistrate în evidențele fiscale.
Art. 8. Restul cotelor stabilite in sume fixe precum si in procent fix prin Legea 227/2015 privind codul fiscal, cu modificarile si completarile ulterioare, se aplica conform prevederilor acesteia.
Art. 9. - Începând cu data intrării în vigoare a prezentei hotărâri îşi încetează aplicabilitatea H.C.L. Buziaş nr. 94 din  23.12.2024.
 Art. 10. - (1) Prezenta hotărâre se comunică  Instituţiei  Prefectului judeţului Timiş, în vederea exercitarii controlului cu privire la legalitate şi se aduce la cunostinţa publică prin grija Primarului oraşului Buziaş şi a secretarului unităţii administrativ-teritoriale.

                  (2) Aducerea la cunoştinţa publică se face prin afişare la sediul Primăriei şi Consiliului Local Buziaş şi postarea pe site-ul instituţiei: Monitorul Oficial Local .
PREŞEDINTE DE SEDINŢĂ

      CONSILIER LOCAL            CONTRASEMNEAZĂ PENTRU LEGALITATE                                                                                          
         LOZER    LIDIA                 SECRETAR GENERAL UAT ORAȘ BUZIAS

                                                                                                   VLADA CRISTINA
